Svoje kvartálne hospodárske výsledky zverejnil taktiež výrobca čipov AMD. Spoločnosť uviedla, že za svoj druhý fiškálny kvartál 2011 dosiahla tržby 1,57 miliardy dolárov a čistý zisk 61 miliónov, resp. 0,08 USD pri rozpočítaní na jednu akciu.
Dočasný výkonný riaditeľ Thomas Seifert však upozornil na produkty Fusion APU, ktoré podľa tvrdenia spoločnosti spĺňajú súčasné nároky mobilných/prenosných zariadení: poskytnúť bohaté multimédiá pri dlhej výdrži na batériu.
AMD počas kvartálu uviedla na trh líniu APU čipov AMD A-Series, ktoré sú práve pripravené na HD multimédiá a celodennú výdrž. Svoje produkty postavené na týchto čipoch ponúknu firmy ako Acer, Asus, Dell, HP, Lenovo, Samsung a Toshiba na vyše 150 dizajnoch.
|Výsledky podľa pravidiel GAAP||Q2 2011||Q1 2011||Q2 2010|
|Tržby||1,57 mld.||1,61 mld.||1,65 mld.|
|Čistý zisk (strata)||61 mil.||56 mil.||- 43 mil.|
|Zisk rozpočítaný na jednu akciu||0,08 USD||0,68 USD||- 0,06 USD|
BANNER300